|  |  |
| --- | --- |
| Reglamento pavadinimas | 2006 m. birželio 29 d. Komisijos reglamentas (EB) Nr. 972/2006, nustatantis specialias basmati ryžiams taikomas taisykles ir laikiną kontrolės sistemą siekiant nustatyti jų kilmę |
| Produktas | Ryžiai |
| Produkto kodas | 1006 20 17 ir 1006 20 98 |
| Produkto kilmės šalis | Indija, Pakistanas |
| Užstato dydis | 70 EUR/t |
| Papildoma informacija paraiškoje | 7 langelyje, kuriame nurodomas produktą eksportuojančios šalies pavadinimas, žymimas laukelis „Ne“.  8 langelyje, kuriame nurodomas produkto kilmės šalies pavadinimas, žymimas laukelis „Taip“.  20 langelyje nurodomas kvotos eilės numeris ir įrašoma: „Basmati ryžiai, kurių KN kodas 1006 20 17 arba 1006 20 98, įvežti pagal nulinį muito mokestį pagal Reglamentą (EB) Nr. 972/2006, prie kurio pridėtas autentiškumo sertifikatas Nr. ..., išduotas [kompetentingos institucijos pavadinimas]“.  Paraiškose nurodyti kiekiai išreiškiami matų vienetais, ne jų dalimis.  Paraiškoje nurodomas dešimties ženklų KN kodas. |
| Dokumentai, pateikiami kartu su paraiška | Kartu su paraiška pateikiama:  dokumentas, patvirtinantis, kad pareiškėjas yra fizinis ar juridinis asmuo, vykdęs komercinę veiklą ryžių sektoriuje ne mažiau kaip dvylika mėnesių, ir yra registruotas Lietuvoje;  produkto autentiškumo sertifikatas, išduotas eksporto šalies kompetentingos institucijos, t. y. Indijoje – Eksporto tikrinimo taryba (Prekybos ministerija, Indijos Vyriausybė), Pakistane – Pakistano prekybos korporacija (šio reglamento II priedas). Sertifikatas galioja 90 dienų nuo išdavimo dienos. Jo forma yra pateikta šio reglamento III priede. |
| Papildoma informacija ir dokumentai | Pirmą kartą teikdami paraišką, skirtą konkrečiam importo tarifinės kvotos laikotarpiui, pareiškėjai pateikia paraišką kartu su įrodymu, kad prieš pateikdami šią paraišką jie prekiavo su trečiosiomis šalimis produktais, kuriems taikomas atitinkamas bendras rinkos organizavimas:  — 12 mėnesių prieš tos paraiškos pateikimą, ir   * 12 mėnesių iki pirmoje įtraukoje nurodyto 12 mėnesių laikotarpio.   Prekyba su trečiosiomis šalimis įrodoma tik pateikiant išleidimo į laisvą apyvartą muitinės dokumentus, kurie yra muitinės tinkamai patvirtinti ir kuriuose atitinkamas pareiškėjas yra nurodytas kaip gavėjas, arba pateikiant muitinės tinkamai patvirtintą eksporto muitinės dokumentą. |
| Paraiškos pateikimo terminas | Paraiška teikiama nuo pirmadienio iki penktadienio darbo dienomis. |
| Sumažinimo koeficientas | Nėra |
| Licencijos išdavimas | Licencija išduodama paraiškos pateikimo dieną.  Autentiškumo sertifikato kopija pridedama prie importo licencijos. Originalas lieka Agentūroje. |
| Licencijos galiojimo terminas | Importo licencija galioja nuo paraiškos pateikimo dienos iki antro mėnesio, einančio po paraiškos pateikimo, pabaigos. Importo licencija nustoja galioti pasibaigus paskutinei kvotos laikotarpio dienai. |
| Teisių perleidimas | Importo licencijų teisės neperleidžiamos. |
| Licencijos grąžinimas | Licencija turi būti grąžinta per 45 dienas nuo jos galiojimo pabaigos. |